اورمو تئوریسی

اورمو تئوری سی یا اورمو نظریه سی پروفوسور دوکتور فیریدون آغاسی اوغلو (جلیلو) طرفیندن یایینلانان بیر تاریخی نظریه دیر.

 اورمو تئوریسی 
پروتو-تورک دیلینین هانسی چاغدا داغیلیب باتی و دوغو قوللارینا آیریلماسی مساله سی نین تورکولوژی ده دوغرو یورومو| یوخدور. بونون ندنی تورک دیلی، تاریخی قیرامئر و تاریخی دیالئکتولوژیا زمینه سینده جیددی آراشتیرمانین اولماماسی، تورک دیلی عایله سینین و پروتوتورک دیلینین داغیلماسی حقینده دئییلن فیکیرلرین آرکوئلوژی بلگه لره دایانماماسیدیر. بو ندنله تورکلرین ائتنوگئنئزی(اینگیلیس جه: ethnogenesis) حقینده تورکولوژی بیلیمینده چوخ فرقلی فیکیرلر اورتایا چیخمیشدیر. تورکولوژی ده درین کوک سالمیش، اما ایثبات اولونمامیش یانلیش "آلتای دیلی عایله سی" تئوریسی ایسه تورک ائتنوگئنئزی بیلیمینی چیخماز یولا سوخموشدور.

 پروتودیل لر 
آیری آیری لهجه لرین قووشماسی ایله یارانان بویوک دیل عایله لری، یعنی پروتو دیل لر، میلاد دان اونجه 4 اونجو مین ایله ایلکین دییشیم لری ندن ایله باشلانان گوچ لرده چئشیتلی قوللارا آیریلمیش و آیری آیری چاغلاردا بو قوللاردان یئنی لهجه لر و دیللر ایجاد ائدیلمیشتیر. اورتا آوروپا دا یارانمیش پروتو هیندآوروپا، اورال دا یارانمیش پروتو فینوقور، قوزئی قافقازدا یارانمیش پروتوقافقاز، عربیستان یاریم آداسیندا(شبه جزیره) یایرانمیش پروتوسامی و باشقا دیل عایله لرینین گئچتیغی بو یول تورک عایله سی اۆچون ده گئچرلی دیر. بئله کی، اون آسیا دا(Ön Asya) یارانمیش پروتوتورک دیلی میلاد دان اونجه 4اونجو مین ایلین اورتالاریندا باتی و دوغو قول لارا آیریلمیش، دوغو یا گئدن پروتوتورک قوروپلاری اورتا آسیادان ایتیل یاخالارینا و آلتایا قدر آیری آیری بولگه لرده ایکینجی آتایوردلار سالمیشلار.

 قایناقلار 
https://agasioglu.wordpress.com/2013/11/29/544/#more-544